Χρήστος Κολωνιάρης

Ο Χρήστος Κολωνιάρης ήταν Έλληνας ποδοσφαιριστής της προπολεμικής εποχής, ο οποίος αγωνίστηκε στην ομάδα του Άρη και αποτέλεσε βασικό στέλεχος της ομάδας όταν κατέκτησε το πρώτο πρωτάθλημα Ελλάδος, το 1928. Τα αδέλφια του, Μιχάλης και Γρηγόρης, υπήρξαν επίσης ποδοσφαιριστές του Άρη ενώ η οικογένεια Κολωνιάρη είχε μεταναστεύσει στο Λιτόχωρο Πιερίας, με καταγωγή από την Κολώνα της Βορείας Ηπείρου.1949: Ο ηρωικός θάνατος του Γρηγόρη Κολωνιάρη

 Καριέρα 
Ο Κολωνιάρης εντάχθηκε στο δυναμικό του Άρη το 1925, αγωνιζόμενος σε μη επίσημα παιχνίδια με την πρώτη ομάδα κατά τον πρώτο του χρόνο στον σύλλογο. Πραγματοποίησε το επίσημο ντεμπούτο του την σεζόν 1926-27, όταν οι "κίτρινοι" κατέκτησαν την τρίτη θέση του τοπικού πρωταθλήματος.

Την επόμενη σεζόν, κατέκτησε τον τίτλο του πρωταθλητή Θεσσαλονίκης με εννέα νίκες και μία ήττα για να προκριθεί στην τελική φάση του πανελλήνιου πρωταθλήματος.Εφημερίδα Μακεδονία, 23/4/1928, σελίδα 5, efimeris.nlg.gr Ο Κολωνιάρης ήταν βασικό δεξί εξτρέμ των "κίτρινων" στην κατάκτηση του πρώτου πρωταθλήματος Ελλάδος, συμμετέχοντας και στους τέσσερις αγώνες που έδωσαν οι Θεσσαλονικείς με τους εκπροσώπους του Πειραιά και της Αθήνας, Εθνικό και Ατρόμητο, αντίστοιχα.Εφημερίδα Μακεδονία, 25/6/1928, σελίδα 3, efimeris.nlg.gr

Το 1928-29, δεν διεξήχθη τελική φάση του πρωταθλήματος Ελλάδος, με τον Άρη να κατακτά το πρωτάθλημα Θεσσαλονίκης νικώντας τον ΠΑΟΚ με 4-3 στον δεύτερο αγώνα μπαράζ, στις 2 Ιουνίου 1929.Εφημερίδα Μακεδονία, 3/6/1929, σελίδα 3, efimeris.nlg.gr Ο Κολωνιάρης αγωνίστηκε σε οκτώ αγώνες του πρωταθλήματος, σκοράροντας τέσσερις φορές, με δύο τέρματα εναντίον του Θερμαϊκού στο 3-2, στις 10 Φεβρουαρίου και από ένα τέρμα εναντίον του Ηρακλή και του Άτλαντα.Εφημερίδα Μακεδονία, 11/2/1929, σελίδα 3, efimeris.nlg.gr Συμμετείχε και στους δύο αγώνες μπαράζ της ομάδας του, βοηθώντας την να κατακτήσει έναν ακόμη τίτλο.

Η σεζόν 1929-30, υπήρξε και η τελευταία του ποδοσφαιριστή με τον Άρη, αφού αγωνίστηκε σε πέντε αγώνες του τοπικού πρωταθλήματος χωρίς να σκοράρει, ενώ δεν έπαιξε σε κανένα από τα ματς της τελικής φάσης.Πανελλήνιο πρωτάθλημα ποδοσφαίρου ανδρών 1929-1930

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Άγγελος Καριπίδης, Άρης 1914-2002. Οι μεγάλες στιγμές της ιστορικής ομάδος, University Studio Press, Θεσσαλονίκη 2003. ISBN 960-12-1189-6, ISBN 978-960-12-1189-3
 Κολωνιάρης Χρήστος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές